Pobjednik velike biciklističke utrke Tour of Croati Matija Kvasina kazao je za RTL Danas kako na svojim rezultatima može zahvaliti slovenskom biciklizmu koji je uistinu ulagao u njega

Hrvatska ima pobjednika velike biciklističke utrke Tour of Croatia. Matija Kvasina pobjedio je u ukupnom poretku ove spektakularne utrke koja je u šest dana obišla cijelu zemlju i završila sprintom na Markovu trgu.

Gostujući u RTL-u Danas, Matija Kvasina kazao je kako je svjestan težine današnje titule, ali i dodao kako se trenutno samo želi odmoriti jer čeka ga iduća utrka - Tour d'Azerbaidjan.

Sadržaj se nastavlja...

"Svjestan sam težnine. Ta težina me već steže zadnja 24 sata. Ali uživam iu tome i podnosim to", priznao nam je.

Dodao je kako je zaplakao nakon ulaska u cilj jer je shvatio da navijači plaču od sreće te ga je to posebno dirnulo.

"Hrvatski biciklizam je cijelo vrijeme tu, samo je na neki način uvijek zapostavljen. Uvijek radi iz sjene. Nas biciklista s nekim stažem i koji smo sposobni ostvariti neki rezultat, imamo relativno malo - možda od 8 do 10", komentirao je stanje u hrvatskom biciklizmu.

Upitan kakva je institucionalna podrška u hrvatskom biciklizmu, Kvasina je odgovorio: "Sada ću reći nešto što će mnoge iznenaditi. Svi mi, i Kišelovski i Đurasek i Rogena, produkt smo slovenskog biciklizma. Možemo se zahvaliti susjedima. Slovenci su uzimali nas juniore pod svoje, ulagali su u nas novac i vrijeme i materijale".

"Ja bih se u ovom trenutku volio najviše odmoriti i koncentrirati se za idući cilj, a to je Tour de Azerbejdžan", zaključio je.